CELEX: 32011D0754
Language: lv
Date: 2011-11-22 00:00:00
Title: 2011/754/ES: Komisijas Īstenošanas lēmums ( 2011. gada 22. novembris ) par Eiropas Parlamenta un Padomes Direktīvas 2009/103/EK piemērošanu attiecībā uz civiltiesiskās atbildības apdrošināšanas kontroli saistībā ar mehānisko transportlīdzekļu izmantošanu (izziņots ar dokumenta numuru C(2011) 8289)  Dokuments attiecas uz EEZ

25.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 310/17
            
         KOMISIJAS ĪSTENOŠANAS LĒMUMS
   (2011. gada 22. novembris)
   par Eiropas Parlamenta un Padomes Direktīvas 2009/103/EK piemērošanu attiecībā uz civiltiesiskās atbildības apdrošināšanas kontroli saistībā ar mehānisko transportlīdzekļu izmantošanu
   (izziņots ar dokumenta numuru C(2011) 8289)
   (Dokuments attiecas uz EEZ)
   (2011/754/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 16. septembra Direktīvu 2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību (1) un jo īpaši tās 2. pantu,
   tā kā:
   
               (1)
            
            
               2002. gada 30. maijā noslēdza nolīgumu starp Eiropas Ekonomikas zonas dalībvalstu un citu asociēto valstu nacionālajiem apdrošināšanas birojiem, turpmāk “nolīgums”. Saskaņā ar nolīguma noteikumiem visi nacionālie biroji garantēja prasījumu kārtošanu atbilstīgi savas valsts tiesību aktiem par obligāto apdrošināšanu saistībā ar attiecīgās valsts teritorijā notikušiem negadījumiem, kurus izraisījuši transportlīdzekļi, kas parasti atrodas citas dalībvalsts teritorijā vai Čehijas Republikas, Horvātijas, Islandes, Kipras, Norvēģijas, Slovākijas, Slovēnijas, Šveices vai Ungārijas teritorijā, neatkarīgi no tā, vai šie transportlīdzekļi ir apdrošināti.
            
         
               (2)
            
            
               Komisijas 2003. gada 28. jūlija Lēmumā 2003/564/EK par to, kā Padomes Direktīvu 72/166/EEK piemērot attiecībā uz transportlīdzekļu īpašnieku civiltiesiskās atbildības apdrošināšanas kontroli (2), tika noteikts, ka no 2003. gada 1. augusta dalībvalstis atturas veikt civiltiesiskās atbildības apdrošināšanas kontroli attiecībā uz transportlīdzekļiem, kas parasti atrodas citas dalībvalsts teritorijā vai Čehijas Republikas, Horvātijas, Islandes, Kipras, Norvēģijas, Slovākijas, Slovēnijas, Šveices vai Ungārijas teritorijā.
            
         
               (3)
            
            
               Pieņemot 1. papildinājumu, nolīgumu attiecināja uz Igaunijas, Latvijas, Lietuvas, Maltas un Polijas birojiem. Komisijas 2004. gada 2. aprīļa Lēmumā 2004/332/EK par Padomes Direktīvas 72/166/EEK piemērošanu attiecībā uz transportlīdzekļu īpašnieku civiltiesiskās atbildības apdrošināšanas kontroli (3) tika noteikts, ka no 2004. gada 30. aprīļa dalībvalstis atturas veikt civiltiesiskās atbildības apdrošināšanas kontroli attiecībā uz transportlīdzekļiem, kas parasti atrodas Igaunijas, Latvijas, Lietuvas, Maltas vai Polijas teritorijā.
            
         
               (4)
            
            
               Pieņemot 2. papildinājumu, nolīgumu attiecināja uz Andoras biroju. Komisijas 2005. gada 29. novembra Lēmumā 2005/849/EK par Padomes Direktīvas 72/166/EEK piemērošanu attiecībā uz civiltiesiskās atbildības apdrošināšanu saistībā ar mehānisko transportlīdzekļu izmantošanu (4) tika noteikts, ka no 2006. gada 1. janvāra dalībvalstis atturas veikt civiltiesiskās atbildības apdrošināšanas kontroli attiecībā uz transportlīdzekļiem, kas parasti atrodas Andoras teritorijā.
            
         
               (5)
            
            
               Pieņemot 3. papildinājumu, nolīgumu attiecināja uz Bulgārijas un Rumānijas birojiem. Komisijas 2007. gada 9. jūlija Lēmumā 2007/482/EK par Padomes Direktīvas 72/166/EEK piemērošanu attiecībā uz civiltiesiskās atbildības apdrošināšanas kontroli saistībā ar mehānisko transportlīdzekļu izmantošanu (5) tika noteikts, ka no 2007. gada 1. augusta dalībvalstis atturas veikt civiltiesiskās atbildības apdrošināšanas kontroli attiecībā uz transportlīdzekļiem, kas parasti atrodas Bulgārijas vai Rumānijas teritorijā. Nacionālie apdrošināšanas biroji 2008. gada 29. maijā konsolidēja nolīgumu, iekļaujot tajā 1. līdz 3. papildinājumu.
            
         
               (6)
            
            
               Dalībvalstu un Andoras, Horvātijas, Islandes, Norvēģijas un Šveices nacionālie apdrošināšanas biroji 2011. gada 26. maijā parakstīja 1. papildinājumu konsolidētajam nolīgumam, ar ko nolīgumu attiecināja uz Serbijas nacionālo apdrošināšanas biroju. Papildinājumā paredzēti praktiski pasākumi, lai atceltu apdrošināšanas kontroli attiecībā uz transportlīdzekļiem, kuri parasti atrodas Serbijas teritorijā un uz kuriem attiecas nolīgums.
            
         
               (7)
            
            
               Tādējādi attiecībā uz transportlīdzekļiem, kuri parasti atrodas Serbijas teritorijā, ir izpildīti visi nosacījumi, lai saskaņā ar Direktīvu 2009/103/EK atceltu mehānisko transportlīdzekļu civiltiesiskās atbildības apdrošināšanas kontroli,
            
         IR PIEŅĒMUSI ŠO LĒMUMU.
   1. pants
   No 2012. gada 1. janvāra dalībvalstis atturas veikt civiltiesiskās atbildības apdrošināšanas kontroli attiecībā uz transportlīdzekļiem, kuri parasti atrodas Serbijas teritorijā un uz kuriem attiecas 1. papildinājums nolīgumam starp Eiropas Ekonomikas zonas dalībvalstu un citu asociēto valstu nacionālajiem apdrošināšanas birojiem.
   2. pants
   Dalībvalstis tūlīt informē Komisiju par pasākumiem, ko tās ir veikušas, lai piemērotu šo lēmumu.
   3. pants
   Šis lēmums ir adresēts dalībvalstīm.
   
      Briselē, 2011. gada 22. novembrī
      
         
            Komisijas vārdā –
         
            Komisijas loceklis
         
         Michel BARNIER
      
   
   
      (1)  OV L 263, 7.10.2009., 11. lpp.
   
      (2)  OV L 192, 31.7.2003., 23. lpp.
   
      (3)  OV L 105, 14.4.2004., 39. lpp.
   
      (4)  OV L 315, 1.12.2005., 16. lpp.
   
      (5)  OV L 180, 10.7.2007., 42. lpp.